
8 DR.30.9.2004 

 
 

menjalinkan usaha sama dengan sebuah syarikat antarabangsa untuk menerokai North 
Sea Oil and Gas.  Terima kasih. 

Datuk Ronald Kiandee [Beluran]:  Terima kasih Tuan Yang di-Pertua.  Saya 
tidak tahu keadaan syarikat-syarikat bumiputera, tetapi kalau dilihat syarikat-syarikat 
bumiputera daripada Sabah yang diberi peluang oleh Petronas mendapatkan kerja-
kerja kontrak daripada Petronas, ianya terlalu kecil.   

Beberapa agensi kerajaan negeri yang cuba mendapatkan kerja-kerja 
Petronas di Sabah juga tidak selalu berjaya.  Adakah kementerian maklum akan 
perkara ini dan saya ingin tahu apakah tindakan kementerian untuk menentukan 
khususnya kontraktor-kontraktor bumiputera dari Sabah mendapat peluang yang 
sebaiknya daripada cari gali dan juga operasi minyak dan gas Petronas di negeri 
tersebut. 

Dato' Mustapa bin Mohamed:  Tuan Yang di-Pertua, yang pertamanya 
bumiputera mendapat faedah yang besar daripada kontrak-kontrak yang diberikan 
kepada syarikat bumiputera dan Petronas tanpa mengira negeri asal mereka.  
Sebanyak 2,312 buah syarikat dan yang menyertai program vendor 32.  Bilangannya 
besar dan amount kontrak pun besar juga.  Mengenai pandangan supaya diberi lebih 
perhatian kepada syarikat-syarikat di negeri Sabah, insya-Allah Petronas akan memberi 
perhatian sewajarnya kepada cadangan tersebut. 

Tuan M. Kula Segaran [Ipoh Barat]:  Terima kasih Tuan Yang di-Pertua.  
Soalan tambahan.  Bolehkah Yang Berhormat Menteri memberitahu, baru-baru ini satu 
cari gali Petronas di Sabah di mana dua  tempat yang terbesar itu dikatakan juga 
diclaim, dengan izin oleh Indonesia.  Apakah pandangan kerajaan dan adakah minyak 
di sana kepunyaan Malaysia.  Apakah galakan-galakan yang tertentu diberi oleh 
kerajaan kepada bukan bumiputera dalam penglibatan mereka dalam Petronas. 

Dato' Mustapa bin Mohamed:  Yang pertama berkaitan dengan pertindihan 
hak satu kawasan yang dipertikaikan di Sabah, perkara ini telah pun dijelaskan oleh 
Yang Berhormat Setiausaha Parlimen Kementerian Luar Negeri di mana pendirian 
Malaysia adalah jelas iaitu kawasan-kawasan yang dipertikaikan itu adalah milik 
Malaysia.  Walau bagaimanapun, kita serahkan kepada Wisma Putra untuk menangani 
perkara ini dan kenyataan yang dikeluarkan oleh Yang Berhormat Setiausaha Parlimen 
adalah tegas dan jelas bagi rakyat Malaysia dan tidak harus ada pertikaian di negara 
kita ini.  Berkaitan dengan penglibatan syarikat-syarikat bukan bumiputera, kita dapati 
bahawa syarikat-syarikat bukan bumiputera juga terlibat dalam kontrak-kontrak 
Petronas.  Dua kumpulan, yang pertama syarikat-syarikat asing dan yang keduanya 
syarikat-syarikat bukan bumiputera tempatan. 

Mengikut rekod Petronas sekurang-kurangnya 30% daripada kontrak-kontrak 
yang telah diberikan oleh Petronas telah diambil oleh kontraktor bukan bumiputera.  
Jadi, bidang petroleum ini adalah satu bidang yang baru yang pesat berkembang, 
kerajaan merasakan adalah wajar diberi lebih perhatian kepada bumiputera.  Oleh 
itulah jika dikira  keseluruhannya peratusan kontrak yang diperolehi oleh bumiputera 
kira-kira 70% dan 30% adalah kepada kontraktor bukan bumiputera.  Maknanya 
kontraktor bukan bumiputera juga ada peluang untuk menyertai kontrak-kontrak yang 
diagihkan oleh Petronas.  Terima kasih. 

 

6. Cik Fong Po Kuan [Batu Gajah] minta Menteri Pengajian Tinggi menyatakan 
berapakah jumlah pelajar Malaysia yang melanjutkan pelajaran di luar negara serta 
nyatakan negara-negara tersebut.   

 Setiausaha Parlimen Kementerian Pengajian Tinggi [Datuk Dr. Adham bin 
Baba]:  Tuan Yang di-Pertua dan Ahli Yang Berhormat, dalam rekod kami sehingga 
Mac 2004 seramai 43,279 orang pelajar telah melanjutkan pelajaran ke luar negara.  
Daripada jumlah tersebut, 9,105 orang pelajar adalah pelajar tajaan.  34,174 pelajar 
adalah pelajar persendirian.  Negara-negara yang mempunyai pelajar-pelajar Malaysia  
adalah seperti berikut mengikut turutan yang paling ramai. 

 (i) Australia (mengikut perangkaan kami ada 15,434 orang);  

(ii) United Kindgom; 

(iii) Mesir; 



menjalinkan usaha sama dengan sebuah syarikat antarabangsa untuk menerokai North Sea Oil and Gas. Terima kasih. Datuk Ronald Kiandee [Beluran]: Terima kasih Tuan Yang di-Pertua. Saya tidak tahu keadaan syarikat-syarikat bumiputera, tetapi kalau dilihat syarikat-syarikat bumiputera daripada Sabah yang diberi peluang oleh Petronas mendapatkan kerja- kerja kontrak daripada Petronas, ianya terlalu kecil. Beberapa agensi kerajaan negeri yang cuba mendapatkan kerja-kerja Petronas di Sabah juga tidak selalu berjaya. Adakah kementerian maklum akan perkara ini dan saya ingin tahu apakah tindakan kementerian untuk menentukan khususnya kontraktor-kontraktor bumiputera dari Sabah mendapat peluang yang sebaiknya daripada cari gali dan juga operasi minyak dan gas Petronas di negeri tersebut. Dato' Mustapa bin Mohamed: Tuan Yang di-Pertua, yang pertamanya bumiputera mendapat faedah yang besar daripada kontrak-kontrak yang diberikan kepada syarikat bumiputera dan Petronas tanpa mengira negeri asal mereka. Sebanyak 2,312 buah syarikat dan yang menyertai program vendor 32. Bilangannya besar dan amount kontrak pun besar juga. Mengenai pandangan supaya diberi lebih perhatian kepada syarikat-syarikat di negeri Sabah, insya-Allah Petronas akan memberi perhatian sewajarnya kepada cadangan tersebut. Tuan M. Kula Segaran [Ipoh Barat]: Terima kasih Tuan Yang di-Pertua. Soalan tambahan. Bolehkah Yang Berhormat Menteri memberitahu, baru-baru ini satu cari gali Petronas di Sabah di mana dua tempat yang terbesar itu dikatakan juga diclaim, dengan izin oleh Indonesia. Apakah pandangan kerajaan dan adakah minyak di sana kepunyaan Malaysia. Apakah galakan-galakan yang tertentu diberi oleh kerajaan kepada bukan bumiputera dalam penglibatan mereka dalam Petronas. Dato' Mustapa bin Mohamed: Yang pertama berkaitan dengan pertindihan hak satu kawasan yang dipertikaikan di Sabah, perkara ini telah pun dijelaskan oleh Yang Berhormat Setiausaha Parlimen Kementerian Luar Negeri di mana pendirian Malaysia adalah jelas iaitu kawasan-kawasan yang dipertikaikan itu adalah milik Malaysia. Walau bagaimanapun, kita serahkan kepada Wisma Putra untuk menangani perkara ini dan kenyataan yang dikeluarkan oleh Yang Berhormat Setiausaha Parlimen adalah tegas dan jelas bagi rakyat Malaysia dan tidak harus ada pertikaian di negara kita ini. Berkaitan dengan penglibatan syarikat-syarikat bukan bumiputera, kita dapati bahawa syarikat-syarikat bukan bumiputera juga terlibat dalam kontrak-kontrak Petronas. Dua kumpulan, yang pertama syarikat-syarikat asing dan yang keduanya syarikat-syarikat bukan bumiputera tempatan. Mengikut rekod Petronas sekurang-kurangnya 30% daripada kontrak-kontrak yang telah diberikan oleh Petronas telah diambil oleh kontraktor bukan bumiputera. Jadi, bidang petroleum ini adalah satu bidang yang baru yang pesat berkembang, kerajaan merasakan adalah wajar diberi lebih perhatian kepada bumiputera. Oleh itulah jika dikira keseluruhannya peratusan kontrak yang diperolehi oleh bumiputera kira-kira 70% dan 30% adalah kepada kontraktor bukan bumiputera. Maknanya kontraktor bukan bumiputera juga ada peluang untuk menyertai kontrak-kontrak yang diagihkan oleh Petronas. Terima kasih. 6. Cik Fong Po Kuan [Batu Gajah] minta Menteri Pengajian Tinggi menyatakan berapakah jumlah pelajar Malaysia yang melanjutkan pelajaran di luar negara serta nyatakan negara-negara tersebut. Setiausaha Parlimen Kementerian Pengajian Tinggi [Datuk Dr. Adham bin Baba]: Tuan Yang di-Pertua dan Ahli Yang Berhormat, dalam rekod kami sehingga Mac 2004 seramai 43,279 orang pelajar telah melanjutkan pelajaran ke luar negara. Daripada jumlah tersebut, 9,105 orang pelajar adalah pelajar tajaan. 34,174 pelajar adalah pelajar persendirian. Negara-negara yang mempunyai pelajar-pelajar Malaysia adalah seperti berikut mengikut turutan yang paling ramai. (i) Australia (mengikut perangkaan kami ada 15,434 orang); (ii) United Kindgom; (iii) Mesir;